حياة أمريكية بنكهة عربية
#000001
أوراق عمل اللغة العربيـة
#000003
مطبخ مغتربة :: قرص بالجبنة والبسطرمة
#000009
اليوم جايبة لكم وصفة من أحب الوصفات لقلبي لأنها بتفكرني بأيام الكلية في مصر .. الوصفة دي كانت بتعملها لنا والدة إحدى صديقاتي العزيزات إلى قلبي
#000011
نآكلها على الإفطار أو بين المحاضرات أو ممكن تاكلوها لانش جميلة وسريعة ومتنوعة تقدروا تحشوها اللي إنتم عايزينه
#000012
أنا هنا حشيتها بالجبنة الرومي اللي المصريين ما يستغنوش عنها طبعا مع البسطرمة وساعات بأحشيها جبنة بيضا بالنعناع
#000013
أصل الوصفة بتتعمل بالقشطة لكن هنا أنا عملتها بالساور كريم لأن القشطة البلدي مش من السهل ألاقيها هنا لو تتوافر القشطة يبقى خير وبركة
#000014
أترككم مع الوصفة ويا رب تعجبكم
#000015
٢ ك دقيق أبيض ربع كوب سمنة ربع كوب كريمة حامضة ( ساور كريم) أو زبادي تقيل- جريك من ٤\٣ ك لـ ١ كوب لبن ٢ م ص خميرة جافة ١ م ص بيكنج بودر ٢ م ص سكر ٢\١ م ص ملح يمكن إضافة شمر- ينسون- كمون على حسب الرغبة
#000016
إستخدمت جبنة رومي مع بسطرمة وممكن جبنة بيضا بالنعناع مثلا أو لحمة مفرومة أو عجوة بس لو هتتعمل حلو نشيل الملح من العجينة
#000017
نضع المكونات الجافة كلها مع بعض ونخلط جيدا في طبق خارجي نخلط السمن مع الساور كريم حتى تمام الإمتزاج نخلط مزيج الساور كريم مع المكونات الجافة نبدأ بوضع اللبن الدافئ ربع كوب في المرة بالتدريج حتى نحصل على عجينة متماسكة القوام تغطى وتترك تختمر في مكان دافئ لمدة ساعة نبدأ بالتشكيل فنأخذ كرة صغيرة من العجين ونعمل حفرة في المنتصف نضع بها الحشو ثم نقفل عليها نضغط عليها قليلا ونضعها في صينية الخبز نخبز في فرن ٣٧٥ فهرنهايت من ٢٠ - ٣٠ دقيقة حتى تصبح ذهبية اللون من الأسفل تترك لتبرد وبالهنا والشفا
#000018
إنشروها لو عجبتكم
#000019
Filed Under: المعجنات والمحبوزات, مطبخ مغتربة, وصفات الفطور والعشا والسناكس Tagged With: المطبخ العربي, المطبخ المصري
#000021
مطبخ مغتربة : رموش الست
#000022
السلام عليكم .. رمضان كريم
#000024
ما شاء الله فات نصف رمضان نتمنى من الله سبحانه وتعالى أن يكون قد تقبل صيامنا وقيامنا وإن شاء الله ندرك جميعا ليلة القدر ويجعلني الله وإياكم من عتقائه في هذا الشهر العظيم
#000025
رموش الست من الحلويات الرمضانية المصرية الجميلة .. ما شفتهاش في أي مطبخ أخر أعتقد وصححوني إذا منت غلطانة .. أعتقد إنها حلويات مصرية فقط
#000026
المهم إنها حلوى جميلة راائعة وسهلة عملتها وأعطيت منها لزوجي في العمل وأعجبت تقريبا كل أصدقاء العمل على إختلاف أهوائهم
#000027
سهلة جدا وخفيفة .. أتمنى تجربوها وإن شاء الله يعجبكم .. لا تنسوني وأهل بيتي من صالح دعاءكم
#000028
نضرب الزبدة حتى تصبح كريمي نضيف السكر ونضرب نضيف البيض ونخلط جيدا والفانيليا نخلط باقي المكونات الجافة معا ونضيفها لخليط الزبدة ونخلط جيدا حتى نحصل على عجينة متماسكة نأخذ كرة صغيرة من العجينة ونفردها لنشكل شكل مثل العين وبطرف الشوكة نشكل الرموش ومن هنا جاءت التسمية وللتبسيط ممكن نشكلها على هيئة كورة نضغط عليها ضغطة خفيفة ونبططها وبالشوكة نعمل خطوط نضعها بفرن ٣٥٠ فهرنهايت مسخن مسبقا لمدة ١٠-١٤ دقيقة أو حتى تحمر قليلا من اسفل عادة يتم تغطيسها في الشربات البارد بعد ما تخرج من الفرن مباشرة لكن هنا أنا إكتفيت بوضع القليل من الشربات عليها للوجه : نزينها بالمكسرات أو جوز الهند وبالهنا والشفا
#000030
مطبخ مغتربة :: الفوووووول المدمس بالسلو كوكر
#000032
الفول المدمس ... يا جماله هههههه وجبة فطار/ غدا / عشا ... رائعة وغير مكلفة
#000034
طبعا الفول المدمس غني عن التعريف بالتأكيد ... متربيين عليه كلنا ومع الطعمية والباذنجان المقلي بالتوم والخل تبقى وجبة غدا نآكلها وننام على طول مفيش تفاهم
#000035
مين فيكم بيفكره الفول المدمس برمضان وأيام رمضان الجميلة؟ أتذكر جدتي الله يرحمها لما كنت أوقات بأبات عندها في رمضان وأنا صغيرة كانت لاااااااازم طبق الفول في السحور .. ده غير الخيار والزبادي دي كلها من التراث الرمضاني في العائلة عندنا .. الله يرحمهم جميعا وكل أمواتنا وينور قبورهم ويملأها برائحة الجنة وعطر الجنة يا رب
#000036
الفكرة الرئيسية في تدميس الفول هي طبخه على الهادي جدا .. طبعا في بلادنا بنلاقي الدماسة أو قدرة الفول اللي بالكهربا اللي بنعمله فيها .. لكن هنا أحيانا بتكون غير متوفرة والحل الآتي
#000037
يا إما تعملوها على البوتجاز عادي في أي حلة لكن عينكم عليها وخللوا بالكم المية على الفول ما تنشفش وإلا هيتحرق
#000038
أو لو عندكم حلة الضغط اللي بنسميها البريستو أو الأسهل واللي متوافر على الأقل بأمريكا هي حلة السلو كوكر أشكالها كتير وأسعارها تبدأ من ١٠ دولار وطالع على حسب الحجم والماركة
#000039
على العموم لو ما عندكمش لا دي ولا دي مش مشكلة إعملوها في حلة عادية بس زي ما قلت لكم لازم عينكم عليها
#000040
بعد ما الفول بيستوي فيه بقى كذا طريقة للتحضير أنا بأحب أعمله بالتوم والطماطم والصلصلة وأوقات بنعمله بالسجق لو متوفر أو الهوت دوج الصغير أو الكبير ونقطعه قطع صغيرة ... وطبعا ما ننساش خبز البيتا اللذيذ .. وبألف هنا
#000041
١ باوند فول ناشف ٣ ملاعق كبيرة أرز غير مطهي ٣ ملاعق عدس غير مطهي ١ حبة طماطم ٣ فصوص ثوم
#000042
ننقع الفول في ماء كفاية ليغطيه لمدة ٤ ساعات على الأقل نغسل الفول كويس بعد النقع ونصفيه من ماء النقع في السلو كوكر نغسل الأرز والعدس ثم نضيف كل المكونات معا ثم نضيف ماء حتى يغطي الفول نظبطه على أقل حرارة ونتركه ٨ ساعات ممكن أكتر على حسب نوع الفول .. نبدأ نتأكد من السوا بعد ٦ ساعات تقريبا وده شكله بعد ما إستوى بعض إقتراحات التقديم: نشوح بصلة شرائح مع طماطم في زيت زيتون نضيف قطع هوت دوج أو سجق لو متوفر ثم نضيف الفول والملح ويقدم بالهنا مع خبز البيتا طريقة أخرى: نشوح ثوم مع طماطم في زيت زيتون ونضيف عليه الفول ثم الملح والكمون ومعاه عصرة ليمون
#000043
Filed Under: أطباق جانبية وسلطات, على قد الإيد, مطبخ مغتربة, وصفات الفطور والعشا والسناكس Tagged With: المطبخ العربي, المطبخ المصري
#000044
مطبخ مغتربة :: الفطير الإسكندراني
#000045
الفطير الإسكندراني أو الفطير المحشي أو فطيرة البيتزا كلها مسميات لحاجة واحدة وهي حاجة لذيذة جدا جدا وتغيير عن تقديم البيتزا بالطريقة المعتادة
#000047
يموووت عليها الكبار والصغار وهي فعلا لذيذة ... مشكلتها الوحيدة هي إنها طبعا تقيلة أو يعني مش للرجيم خالص مليانة زبدة لكن الطعم جميل قوي قوي
#000048
مشهورة بمصر بإالفطير الإسكندراني لأنه كان يباع في الأول في محلات الفطاطري اللي في الإسكندرية إنما دلوقتي موجودة بكال مكان تقريبا وكل محلات الفول والطعمية المشهورين بمصر بيبيعوها
#000049
إحشوها أي حاجة جبنة رومي ... سجق... لحم مفروم .. دجاج .. أو حلو يبالسكر والكسترد أو النوتيللا والمربى يعني متنوعة جدا جدا
#000050
أترككم مع الوصفة وشوفوا الفيديو على اليوتيوب هنـــــا ... أتمنى يعجبكم
#000051
٤ كوب دقيق أبيض ٢ كوب ماء - يزيد أو ينقص على حسب نوع الدقيق رشة ملح ١ كوب زبدة سايحة
#000052
بيضة مخفوقة مع جبنة وزيتون وفلفل رومي وللحلو سكر بودرة
#000055
في وعاء العجن نخلط الدقيق مع الملح نضيف الماء قليلا قليلا إلى أن نحصل على عجينة ملساء متماسكة ولكن تلتصق قليلا باليد نقسم العجينة لـ ٦ كور نمسح سطح أملس بالزبدة.. نبدأ بفرد أول كرة ونمسح سطحها بالزبدة نضع الحشوة في المنتصف ونقفل عليها العجينة ... وبكده نكون خلصنا الجزء اللي في النص نآخد كورة تانية ونفردها ونمسح سطحها بالزبدة ونضع الجزء اللي فيه الحشو بالمنتصف ونقفل عليها وهكذا كرة أخرى فتبقى عندنا الفطيرة مكونة من ٣ كور والحشوة موجودة بالكرة الداخلية نضعها بصينية الفرن وندهنها من فوق بالبيضة وعليها الجبنة والزيتون تدخل فرن حار على درجة .. من ١٠-١٥ دقيقة أو على حسب حرارة الفرن حتى تحمر وبالهنا والشفا
#000056
Filed Under: المعجنات والمحبوزات, على قد الإيد, مطبخ مغتربة Tagged With: المطبخ العربي, المطبخ المصري
#000057
مطبخ مغتربة :: قوارب المسقعة الصحية
#000058
لكل اللي بيحبوا طبق المسقعة المصري واللي بيخافوا من كمية الزيت اللي فيها بسبب قلي الباذنجان بأقدم لكم طريقة صحية وظريفة لعمل وتقديم المسقعة على موائدكم وأتمنى تعجبكم
#000060
الطريقة دي كان نفسي أدوقها لوالدي رحمه الله لأنه كان بيحب المسقعة جدا ومش بيعدي أسبوع إلا لما يكون واكلها ... رحمك الله يا حبيبي ... لكن مشكلتها إنها مليانه زيت ولا يتحملها قلبه المريض ولا شرايينه المتعبة
#000061
تعتمد الطريقة على عدم قلي الباذنجان وهي بالكاد فيها زيت من عمل اللحمة المفرومة فقط .. وإعتمدت على صوص الطماطم وبدون صوص البشاميل أو بطاطس مع الباذنجان لتقليل النشويات بالوجبة
#000062
هنفرغ بالباذنجان بس ملحوظة ما تخلوهوش رفيع قوي علشان يبقى فيه لحم يعني يا ريت كمان تعملوه سميك شوية عن اللي هتشوفوه في الفيديو .. وبنحشيها اللحم المعصج ومع صوص الطماطم وتتحط في الفرن
#000063
ولما تكون تقريبا إستوت نطلعها ونرش عليها جبنة موتزاريللا قليلة الدسم ونرجعها الفرن لغاية لما تحمر وشها.. وبالهنا والشفا
#000064
جربوها وإن شاء الله تعجبكم
#000065
من هنــــا فيديو قصير يبين طريقة عمل المسقعة الصحية ... ولا تنسونا من الدعاء
#000066
Filed Under: أطباق اللحم, أطباق جانبية وسلطات, الأطباق الرئيسية, مطبخ مغتربة Tagged With: المطبخ العربي, المطبخ المصري
#000067
مطبخ مغتربة :: السمك المشوي
#000068
السمك المشوي المحشي بالخلطة ومشوي بالردة ..... تعرفوه؟
#000070
جميل جدا جدا وأكتر أنواع بتتشوي بالطريقة دي في مصر وأعتقد العالم العربي كله هو سمك البوري والبلطي
#000071
السمك البوري تلاقوه في محلات كوسكو أنا بأشتريه من هناك لكن مش بيكون موجود طول السنة .. لكن ممكن جدا تلاقوه لو عندكم محل آسيوي
#000072
السمك البلطي الكامل موجود برضه بالمحل الآسيوي عندنا
#000073
Tilapia والبلطي إسمه Trout البوري إسمه تراوت
#000074
Bran الردة بقى إسمها
#000075
هي مختلفة شوية عن الردة في مصر يعني هتلاقوها سميكة شوية ممكن تطحنوها أو تستخدموها كده وساعات بأشوف الردة الناعمة بتاعتنا في محلات الفارمرز ماركت
#000076
السمك هنا محشي خلطة من الفلفل والطماطم والكزبرة الخضرا وطبعا ممكن تحشوه بأي حشوة متعودين عليها
#000077
من هنــــا فيديو قصير يوضح طريقة عمل السمك المشوي على قناة مغتربة باليوتيوب
#000078
٤ سمكات بوري تراوت - حوالي ٣ ونصف باوند تقريبا ٣ أكواب ردة
#000079
١ ونصف كوب كزبرة خضراء مقطعة ١ بصلة كبيرة مقطعة مكعبات ١ حبة طماطم متوسطة مقطعة مكعبات حبة فلفل رومي مقطعة ٢ معلقة كبيرة كمون مطحون ١ معلقة كبيرة زيت ١ معلقة كبيرة خل ملح حسب الرغبة
#000080
٤ فصوص ثوم مفري نصف كوب كزبرة خضراء مقطعة ٣/١ كوب فلفل رومي مقطع معلقة كبيرة كمون مطحون معلقة كبيرة كركم ٢ ليمونة ٢ معلقة كبيرة خل ملح وشطة حسب الرغبة
#000081
نبدأ بخلط جميع مكونات الحشو جيدا حتى تمام الإمتزاج ننضف السمك جيدا بحرف سكين حاد ونغسله بالماء البارد نبدأ بحشو السمك بالخلطة السابقة ونقفله بخلة أسنان نستمر حتى تنتهي الكمية نغطي السمك جيدا بالردة ونرش طبقة سميكة من الردة على صاج الشوي- إستخدمت صواني البيتزا يوضع على الجريل أو في الفرن لمدة تتراوح من ٤٠ -٥٠ دقيقة أو على حسب الحرارة في هذه الأثناء نقوم بإعداد صوص التغطيس نخلط جميع المكونات معا في الفود بروسيسور أو الخلاط ما عدا الليمون نعصر الليمون على الخليط السابق ونقطع القشر معه ويوضع في صينية ويضاف له كوب ماء ساااخن نخرج السمك بعد تمام السوا ونغطسه وهو ساخن في الصوص السابق يقشر ويقدم ساخنا مع الأرز الأبيض والسلطات وبالهنا والعافية
#000082
Filed Under: الأطباق الرئيسية, البحريات والأسماك, مطبخ مغتربة Tagged With: المطبخ العربي, المطبخ المصري
#000083
مطبخ مغتربة :: مشروب السوبيا المصري
#000084
السوبيا المصرية ... مشروب طعمه حلو وهو مشروب مشهور جدا في شهر رمضان المبارك يباع في كل شارع وعند كل ناصية
#000086
ممكن نشتري من عند العطار أو من السوبر ماركت المشروب على خيئة بودرة و نضيف له اللبن مع التقليب لكن في الكثير من الأحيان يكون االسكر كتير جدا جدا في المشروب ولو زودنا لبن بيفقد نكهة جوز الهند المميزة له
#000087
اليوم إن شاء الله هنعمل مشروب السوبيا بالبيت وعلى مزاجنا طريقة مضمونة وإن شاء الله تعجبكم
#000088
هنـــــا فيديو قصير عن طريقة تحضير السوبيا المصرية بالبيت على قناة مغتربة باليوتيوب أتمنى ينال إعجابكم
#000089
الصفحات الأكثر مشاهدة
#000092